Marcel Dúbravec

Marcel Dúbravec (* 24. október 1948, Ružomberok – † 27. apríl 2006, Ružomberok) bol slovenský maliar, grafik a ilustrátor.

Životopis 
Základnú školu a ľudovú školu umenia navštevoval v Ružomberku. V rokoch 19671973 študoval na Vysokej škole výtvarných umení v Bratislave u profesorov Albína Brunovského, Vincenta Hložníka a Oresta Dubaya.

Tvoril a pedagogicky pôsobil v rodnom Ružomberku, kde bol spoluzakladateľom Školy úžitkového výtvarníctva, no spolupracoval aj s Katedrou výtvarného umenia Pedagogickej fakulty Katolíckej univerzity a s ľudovou školou umenia. Tvoril monumentálne realizácie v architektúre, knižné ilustrácie, zátišia a krajinky. Inšpiráciu nachádzal najmä v liptovskej a oravskej prírode. Realizoval individuálne aj kolektívne výstavy.

Osobný život 
S manželkou Katarínou, rod. Tabakovou, neskoršou riaditeľkou ružomberskej Galérie Ľudovíta Fullu mal tri deti – Katarínu, Róberta a Marcela, ktoré sa venujú architektúre a výtvarnému umeniu.

Referencie

Externé odkazy 
 

Osobnosti z Ružomberka
Slovenskí maliari
Slovenskí grafici
Slovenskí ilustrátori
Slovenskí pedagógovia
Absolventi Vysokej školy výtvarných umení v Bratislave